Tallinna–Kloogaranna rongiliin

Tallinna–Kloogaranna rongiliin on Elroni opereeritav rongiliin lõpp-peatustega vastavalt Tallinnas Balti jaamas ja Lääne-Harju vallas Kloogarannas. Liini pikkus on 39 km, sellel opereerivad AS Elroni Stadler FLIRT ja Škoda 21Ev elektrirongid. Reisijatevedu liinil avati juunis 1960.Tammearu Elektriraudtee Eestimaal alates 1924. Tänapäev, 2009. Lk. 72Ajalugu. Elektriraudtee

Reisijateveo tsoone on neli – I tsoon jääb Balti jaama ja Laagri raudteepeatuse vahele. Laagrist kuni Valinguni on II tsoon. Valingult kuni Niitväljani on III tsoon. IV tsoon jääb Niitvälja ja Kloogaranna vahele.

 Ajalugu 
Enne Kloogaranna peatuse ehitamist sõitis elektrirong Klooga jaamani, kust randa minejad pidid jalutama 3 km läbi metsa või 5 km mööda maanteed. 1960. aastal ehitati harutee Klooga jaamast rannani. Kloogaranna raudteepeatus rajati 50. meetri kaugusele rannast. 17. juunil 1960 kell 11.15 alustas esimene elektrirong sõitu Tallinnast Balti jaamast Kloogaranda. 18. juunil algas Tallinna ja Kloogaranna vahel regulaarne elektrirongiliiklus.

29. novembril 2025 toimus Balti jaamas Elroni Škoda 21Ev elektrirongide esitlus. Kell 13.25 tegi linnalähirong esimese sõidu reisijatega Tallinn–Kloogaranna liinil. Rong jätkas sõitu liinil päeva lõpuni.

15. detsembril 2025 alustasid Tallinna–Kloogaranna rongiliinil regulaarset liiklust Škoda 21Ev linnalähirongid.

 Peatused 

 Pildid 

Vaata ka
 Tallinna–Keila raudtee
 Keila–Paldiski raudtee
 Klooga – Klooga-Ranna raudteelõik

 Viited 

 Välislingid 
 AK filmikroonika: UUS RAUDTEELIIN TALLINN - KLOOGARAND; 1960
 Elektriraudtee koduleht

Kategooria:Eesti rongiliinid
Kategooria:Harju maakond
Kategooria:Saue vald
Kategooria:Lääne-Harju vald